સંજય લીલા ભણસાલીની આગામી ફિલ્મ 'પદ્માવતી'એ થોડા સમય પહેલાં ખૂબ ચર્ચા જગાવી હતી. શરૂઆતમાં જ આ ફિલ્મને એટલી કોન્ટ્રોવર્સિનો સામનો કરવો પડ્યો હતો કે, ફિલ્મના સ્ટાર્સ અને ડાયરેક્ટર ત્રાહિમામ પોકારી ગયા હતા. જયપુરમાં સંજય લીલા ભણસાલી સાથે કેટાલક લોકોએ મારપીટ કરી હતી, ત્યાર બાદ કોલ્હાપુરમાં અજાણ્યા લોકો દ્વારા ફિલ્મનો સેટ બાળી નાંખવામાં આવ્યો હતો. ત્યાર બાદ પણ નાના-મોટા સ્તરે ફિલ્મ અંગે વિવાદો ચાલુ રહ્યા હતા. આ ફિલ્મમાં રણવીર સિંહ, દીપિકા પાદુકોણ અને શાહિદ કપૂર મુખ્ય પાત્રોમાં જોવા મળનાર છે. હાલમાં જ એક ઇવેન્ટમાં શાહિદ કપૂરે આ ફિલ્મ અંગે વાત કરી હતી.